1. **Strategická vízia, poslanie, hodnoty a normy organizácie**

 **Víziou organizácie PE-ES, n.o.** je zabezpečenie takého prostredia, ktoré podporuje čo najvyššiu mieru sebestačnosti a autonómie prijímateľa sociálnej služby a zároveň poskytuje odborne správne a bezpečné služby.

 **Poslaním organizácie PE-ES, n.o.** je poskytovať sociálne služby spĺňajúce požiadavky na kvalitu v zmysle zákona o sociálnych službách ako súčasť regionálnej a celoštátnej sociálnej politiky a dosiahnuť vyvážené postavenie všetkých zainteresovaných strán, byť dynamický voči ich požiadavkám, zvyšovať spokojnosť prijímateľov sociálnej služby a rodinných príslušníkov s poskytovanými sociálnymi službami, motivovať zamestnancov, dosiahnuť stabilitu a vyrovnané hospodárenie.

**Hodnoty organizácie** **PE-ES, n.o.**

* Byť dôveryhodným partnerom pre prijímateľov sociálnej služby, ktorý svojimi sociálnymi službami a prístupom k ľuďom prekračuje hranice dneška.
* Ponúkať láskavosť, skúsenosť a príležitosť prijímateľom sociálnej služby byť lepší a cítiť sa šťastnejší reálnou mierou vlastného pričinenia.
* Rešpektovať jedinečnosť prijímateľov sociálnej služby.

**Normy organizácie PE-ES, n.o.**

 Každý zamestnanec

* Svojou službou, postojom a prácou vyjadruje prvoradý záujem o prijímateľa sociálnej služby (ďalej len "PSS").
* Prihliada na individuálne potreby PSS a plní ich v čo najväčšej miere.
* Rešpektuje  právo na súkromie PSS.
* Zachováva dôvernosť informácii získaných pri výkone svojej práce.
* Podporuje PSS pri využívaní všetkých ponúknutých služieb.
* Kvalitne, progresívne a dôstojne organizuje službu v prospech PSS.
* Správa sa zdvorilo, čestne a zodpovedne voči PSS.
* Nezneužíva dôveru PSS.
* Poskytuje pravdivé a zrozumiteľné informácie PSS.
* Rešpektuje jedinečnosť každého PSS.
* Rešpektuje právo na sebarealizáciu PSS.
* Pomáha k rozvoju vlastných znalostí, schopností a zručností PSS.
* Rešpektuje PSS bez ohľadu na jeho pôvod, etnickú príslušnosť, rasu, farbu pleti, materinský jazyk, vek, pohlavie, rodinný stav, zdravotný stav, sexuálnu orientáciu, ekonomickú situáciu, náboženské a politické presvedčenie, kultúrnu a národnostnú rôznorodosť PSS.

1. **Strategické ciele organizácie**

 **Hlavným strategickým cieľom organizácie PE-ES, n.o.** je poskytovanie kvalitnej a komplexnej starostlivosti so zreteľom na humánny a etický prístup ku všetkým prijímateľom sociálnej služby zariadenia. V zariadeniach sa snažíme vytvárať priestor pre sebarealizáciu prijímateľov sociálnej služby, podporovať ich socializáciu a v čo najväčšej miere vytvárať pocit domova a súkromia. V rámci neustáleho zvyšovania kvality poskytovaných sociálnych služieb vytvárame prostredie dôvery a atmosféru vzájomného rešpektu, profesionálnej odbornosti a zodpovednosti.

 V súlade s definovaným hlavným strategickým cieľom organizácie boli určené **najdôležitejšie dlhodobé ciele kvality PE-ES, n.o.:**

a) zabezpečiť spokojnosť a bezpečnosť prijímateľov sociálnej služby,

b) poskytovať profesionálne, odborné, flexibilné a na prijímateľa sociálnej služby

 orientované sociálne služby,

c) udržať odbornú úroveň vedomostí a zručností zamestnancov,

d) efektívne využívať finančné, materiálne a personálne zdroje,

e) zlepšovať podmienky pre budovanie systému manažérstva kvality.

PE-ES, n.o. vyhlásila na obdobie 2024 - 2027 nasledovné **strategické krátkodobé (čiastkové) ciele rozvoja organizácie:**

1. Aktívne využívanie marketingu v organizácii a v sociálnych službách.
2. Udržanie a ďalší rozvoj kvality poskytovaných sociálnych služieb vychádzajúci z potrieb prijímateľov sociálnej služby.
3. Dosahovať čo najlepšie výsledky v plnení štandardov kvality poskytovaných sociálnych služieb v súlade so zákonom o sociálnych službách a uplatňovať systém manažérstva kvality ako stabilný proces trvalého zlepšovania rozvoja sociálnych služieb.
4. Zabezpečenie pravidelnej supervízie, odborné vzdelávanie pre zamestnancov pracujúcich v priamom kontakte s prijímateľmi sociálnej služby, ďalší rozvoj vzdelávania zamestnancov a odborné vzdelávanie v oblasti terapeutických a aktivizačných programov.
5. Skvalitnenie procesu individuálneho plánovania a venovať maximálnu pozornosť programu sociálnej rehabilitácii.
6. Pokračovať v ďalšej realizácii odstraňovania bariér medzi príbuznými a prijímateľmi sociálnej služby.
7. Skvalitnenie podmienok dôstojného zomierania.
8. Rozšírenie služieb fyzioterapie v zariadeniach.
9. Pokračovanie v revitalizácii záhrady, rekonštrukcii externých a interných priestorov v zariadeniach.